Optimalisering av mengde jodkontrast.

Det foreligger ikke tilstrekkelig bevis for at økt jodkontrastdose gir økt risiko for PC-AKI (postkontrast akutt nyreskade) ved intravenøs og intraarteriell injeksjon (første passasje)*

Likevel er det hensiktsmessig å kjøre «føre-var» prinsippet og hovedregelen er at det skal brukes lavest mulig kontrastmiddeldose.

For intraarteriell kontrastmiddeladministrasjon, første passasje nyreeksponering, hold enten forholdet mellom kontrastmiddeldose (i gram jod)/ eGFR (ml/min) <1,1 eller forholdet kontrastvolum (i ml)/eGFR <3 ved bruk av kontrastkonsentrasjon 350 mgI/ml.

Se Helse Vest retningslinje: Retningslinje for intravaskulær bruk av jodkontrast relatert til nyrefunksjon

*) Intraarteriell jodkontrastadministrering deles inn i første og andre passasje.

Første passasje nyreeksponering:

Kontrasten når nyrearteriene relativt ufortynnet. Oppstår ved kateterplassering over nyrearteriene.

Andre passasje nyreeksponering:

Kontrasten når nyrearteriene etter fortynning grunnet sirkulasjon via høyre hjertehalvdel, lungekretsløpet eller kapillærnettet.

MERK! I samråd med seksjonsoverlegen ved Seksjon for Intervensjon skal alle angiopasienter være i kategorien «Første passasje nyreeksponering». Dette er en praktisk bestemmelse. I følge seksjonsoverlegen er man da ikke avhengig å bedømme kateterplassering på henvisningstidspunktet.

Se kapittel 5.2 eGFR rutiner JOD kontrast / oversikt tiltaksgrenser